b'\n_START_ARTICLE_\nRefer\xc3\xa8ndum constitucional kirgu\xc3\xads de 2010\n_START_SECTION_\nAntecedents\n_START_PARAGRAPH_\nDespr\xc3\xa9s de la caiguda de Kurmanbek Bakiyev, l\'administraci\xc3\xb3 provisional de Roza Otunb\xc3\xa0ieva va convocar un refer\xc3\xa8ndum per reduir els poders presidencials. La constituci\xc3\xb3 proposada faria que el Kirguizistan es convert\xc3\xads en una de les primeres democr\xc3\xa0cies parlament\xc3\xa0ries del centre d\'\xc3\x80sia Central, on predominen els sistemes presidencialistes._NEWLINE_Les setmanes pr\xc3\xa8vies al refer\xc3\xa8ndum, va haver-hi disturbis \xc3\xa8tnics al sud del pa\xc3\xads (la regi\xc3\xb3 d\'on procedeix Bakiyev) a les ciutats d\'Oix i Jalal-Abad entre la minoria uzbeka i els kirguisos. Hi va haver toc de queda que va ser aixecat amb motiu del refer\xc3\xa8ndum. Alguns refugiats varen tornar dels camps de refugiats a l\'Uzbekistan enmig d\'una crisi humanit\xc3\xa0ria. A Bixkek, la capital, la situaci\xc3\xb3 fou "tranquil\xc2\xb7la, amb gent que mostr\xc3\xa0 una barreja d\'escepticisme i esperan\xc3\xa7a perqu\xc3\xa8 la votaci\xc3\xb3 cre\xc3\xaf un nou futur per a Kirguizistan"._NEWLINE_La votaci\xc3\xb3 es va produir enmig de temors internacionals sobre l\'estabilitat del pa\xc3\xads.'